Kinders kry kos in vakansie | Netwerk24
Kinders kry kos in vakansie
Die Touwsrivier-gemeenskapspolisiëringsforum (GPF) het ’n projek in die Junie-vakansie van stapel gestuur waarin ongeveer 500 kinders van 24 tot 28 Junie daagliks ’n maaltyd gekry het. Die projek is by die Steenvliet-gemeenskapsterrein aangebied. Verskillende belanghebbendes, insluitend die Touwsrivier-polisie, het die projek aangebied om die kinders van die gemeenskap besig te hou en van misdaad te weerhou. Die kos is daagliks deur die Touwsrivier-bewaarskool en crèche, onder leiding van Maria Persent, asook deur vrywilligers van die Touwsrivier-traumakamer gemaak. Links speel van die kinders sokker in ’n sokkertoernooi wat as deel van die verrigtinge aangebied is.